- Hindi News
- National
- टीचिंग आैर नॉन टीचिंग स्टाफ की 100 मीटर दौड़ में प्रो. संदीप कुमार रहे फर्स्ट
टीचिंग आैर नॉन टीचिंग स्टाफ की 100 मीटर दौड़ में प्रो. संदीप कुमार रहे फर्स्ट
गुरुनानक देव यूनिवर्सिटी कालेज नरोट जैमल सिंह में प्रिंसीपल डॉ. अर्पणा की अध्यक्षता में छठे वार्षिक दो दिवसीय खेल मुकाबले करवाए गए। समापन पर पठानकोट कालेज आफ एजुकेशन के डायरेक्टर डॉ. सुभाष महाजन बतौर मुख्यातिथि शामिल हुए। सरकारी सीनियर सेकंडरी स्कूल दतियाल के प्रिंसिपल रमन कुमार और आरएस पब्लिक स्कूल बमियाल के प्रिंसीपल राजेश कुमार विशेष मेहमान थे। प्रिंसीपल डॉ. अर्पणा ने मुख्यातिथि सहित अन्य मेहमानों का पुष्पगुच्छ देकर स्वागत किया। मुख्यातिथि ने ध्वज फहराने के बाद आसमान में गुब्बारे छोड़ कर दूसरे दिन के एथलेटिक्स मुकाबलों का उद्घाटन किया। खिलाड़ियों ने प्रो. गुरप्रीत सिंह की अगुवाई में मार्चपास्ट कर मुख्यातिथि को सलामी प्रदान की। अंतिम दिन लड़के लड़कियों की 100 400 सौ मीटर दौड़, रिले दौड़, थ्रीलेग रेस, लांग जंप, शार्टपुट, टग ऑफ वार के मुकाबले करवाए गए।
पुरुषों के टीचिंग नॉन टीचिंग स्टाफ की 100 मीटर दौड़ में प्रो. संदीप कुमार ने फर्स्ट पोजीशन हासिल की। फीमेल स्टाफ की लेमन स्पून रेस में हरजिंदर कौर अव्वल रही। लड़कों की 100 मीटर दौड़ में अविनाश और लड़कियों में शिवांगी फर्स्ट पोजीशन हासिल की। जबकि लड़कों की 400 मीटर दौड़ में राजीव और लड़कियों में शैफाली फर्स्ट रहे। सुखदेव ने 19.3 फीट का लॉग जंप लगा कर कालेज में नया रिकार्ड बनाया। अपनी बेहतरीन परफार्मेंस के बलबूते चिनाब हाउस ने ओवरआल ट्राफी पर कब्जा जमाया।
रावी हाउस रनर अप रहा। लड़कों में चिनाब हाउस के हरफनमौला सुखदेव और लड़कियों में रावी हाउस की तेजतर्रार खिलाड़ी शिवानी को बेस्ट एथलीट के खिताब से नवाजा गया। मुख्यातिथि डॉ. सुभाष महाजन ने विजेता खिलाड़ियों को सम्मानित किया। उन्होंने विद्यार्थियों को खेलों को अपने जीवन का अभिन्न हिस्सा बनाने के लिए प्रोत्साहित करते हुए कहा कि खेलकूद से शारीरिक मानसिक तौर पर मजबूत मिलती है। प्रिंसीपल डॉ. अर्पणा ने मुख्यातिथि डॉ. सुभाष महाजन सहित अन्य मेहमानों को स्मृति चिन्ह देकर सम्मानित किया। डॉ. मदनजीत आर्यन ने मंच संचालन किया। प्रो. सुखजिंदर कौर ने मुख्यातिथि सहित सभी मेहमानों स्टाफ मेंबर्स का धन्यवाद व्यक्त किया।
चिनाब हाउस को ओवरआल ट्राफी प्रदान करते मुख्यातिथि डॉ. सुभाष अन्य।
चिनाब हाउस ने अपनी बेहतरीन परफार्मेंस के बलबूते जीती ट्राफी,
tgl_Latn sot_Latn bho_Deva bho_Deva hin_Deva hin_Deva hin_Deva hin_Deva bho_Deva